13 മാസം പ്രായമായ സയാമീസ് ഇരട്ടകളുടെ ശസ്ത്രക്രിയ വിജയം ഇസ്രായേലില് ആദ്യമായി സയാമീസ് ഇരട്ടകളെ ഓപ്പറേഷനിലൂടെ വേര്പെടുത്തി . 13 മാസം പ്രായമായ പെണ്കുഞ്ഞുങ്ങള്ക്കാണ് ശസ്ത്രക്രിയ നടന്നത് . കഴിഞ്ഞ ആഴ്ച ബീര്ഷെബ നഗരത്തിലെ സൊറോക്ക മെഡിക്കല് സെന്ററിലായിരുന്നു 12 മണിക്കൂര് നീണ്ട ഓപ്പറേഷന് . മാസങ്ങളുടെ തയ്യാറെടുപ്പിനൊടുവിലായിരുന്നു അതീവ സങ്കീര്ണ്ണമായ സര്ജറി . ഇസ്രായേലില്നിന്നും വിദേശത്തുനിന്നുമുള്ള 12 ഓളം വിദഗ്ധരാണ് ഓപ്പറേഷനായി എത്തിയത് . അവര് സ്വയം ശ്വസിക്കുകയും ഭക്ഷണം കഴിക്കുകയും ചെയ്യുന്നുണ്ടെന്ന് സൊറോക്ക പ്ലാസ്റ്റിക് സര്ജറി വിഭാഗം മേധാവി എല്ഡാഡ് സില്ബര്സ്റ്റീന് പറഞ്ഞു.ലോകത്താകെ 20 തവണ മാത്രം നടത്തിയ ഓപ്പറേഷന് ഇസ്രായേലില് ആദ്യമായാണ് നടത്തുന്നത്.തലയോട്ടി പുനര്നിര്മ്മിച്ചായിരുന്നു ഓപ്പറേഷന്.പേരു വെളിപ്പെടുത്താത്ത പെണ്കുട്ടികള് സുഖം പ്രാപിച്ചു വരുന്നതായാണ് റിപ്പോര്ട്ട്.